Ο **Μορφωτικός Αθλητικός Σύλλογος Αργοναύτης Καλαμαριάς** είναι ελληνικό αθλητικό σωματείο που δραστηριοποιείται στην περιοχή της Καλαμαριάς, στο Νομό Θεσσαλονίκης, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1971, αγωνίζεται με χρώματα το μπλε και το λευκό και έχει ως έμβλημα την άγκυρα. Διατηρεί ενεργά τμήματα ποδοσφαίρου και καλαθοσφαίρισης.

Τμήμα ποδοσφαίρου ανδρών
------------------------

### Ιστορική αναδρομή

Το τμήμα ποδοσφαίρου του Αργοναύτη ανήκει στο δυναμικό της Ένωσης Ποδοσφαιρικών Σωματείων Μακεδονίας.

Κατά την αγωνιστική περίοδο 2013-14 αγωνίστηκε στη Γ' Κατηγορία Ε.Π.Σ.Μ. και συγκεκριμένα στον 3ο Όμιλο, καταλαμβάνοντας μετά το πέρας των αγωνιστικών του υποχρεώσεων τη 2η θέση της βαθμολογικής κατάταξης.

Την επόμενη χρονιά, 2014-15, συμμετείχε στο Πρωτάθλημα της Β' Κατηγορίας Ε.Π.Σ.Μ. και συγκεκριμένα στον 4ο Όμιλο, ωστόσο υποβιβάστηκε μετά το τέλος των αγωνιστικών του υποχρεώσεων.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Μ.Α.Σ. Αργοναύτης Καλαμαριάς λαμβάνει μέρος στο Πρωτάθλημα της Γ' Κατηγορίας Ανδρών που διοργανώνει η Ένωση Ποδοσφαιρικών Σωματείων Μακεδονίας και ειδικότερα στον 3ο Όμιλο.

Τμήμα καλαθοσφαίρισης ανδρών
----------------------------

### Ιστορική αναδρομή

Ο Αργοναύτης αποτέλεσε ένα από τα ιδρυτικά σωματεία-μέλη της Ένωσης Καλαθοσφαιρικών Σωματείων Θεσσαλονίκης, της πρώτης Ένωσης που δημιουργήθηκε στην Ελλάδα (1976). Την περίοδο 1976-77 συμμετείχε και στη διοργάνωση του Κυπέλλου Ελλάδος, τη δεύτερη που έλαβε χώρα.

Την αγωνιστική περίοδο 1979-80 κατόρθωσε να ανέλθει για πρώτη φορά στην ιστορία του στη Β' Εθνική Κατηγορία, παραμένοντας εκεί για τρία χρόνια. Μεταξύ των παικτών που είχανε φορέσει την εποχή αυτή τη φανέλα του ήταν οι Γιώργος Δοξάκης, Γιώργος Ζαφειρούδης, Παναγιώτης Ζωντός και Σωτήρης Γιαννόπουλος.
Ηλιοπουλος Αλεξανδρος
Ακολούθησαν περίπου τρεις δεκαετίες στις τοπικές κατηγορίες, προτού ο σύλλογος της Καλαμαριάς καταφέρει την περίοδο 2010-11 να συγκεντρώσει 20 νίκες σε 30 αγωνιστικές του Πρωταθλήματος της Α' Κατηγορίας Ε.ΚΑ.Σ.Θ. εξασφαλίζοντας την άνοδο στη Γ' Εθνική.

#### Επιστροφή στις εθνικές κατηγορίες (2011-σήμερα)

Στην αρχή της νέας του αυτής πορείας στα πρωταθλήματα πανελλαδικής εμβέλειας ο Αργοναύτης αποτέλεσε κομμάτι του 2ου Ομίλου Βορρά της Γ' Εθνικής Κατηγορίας για την περίοδο 2011-12. Στη διάρκεια της χρονιάς, και με προπονητή το Γιώργο Κοντονάσιο, συγκέντρωσε 10 νίκες και 12 ήττες με αποτέλεσμα να καταταγεί στην 8η θέση της τελικής κατάταξης, εξασφαλίζοντας παράλληλα και την παραμονή του στην ίδια κατηγορία.

Την επόμενη αγωνιστική περίοδο, 2012-13, ο σύλλογος πραγματοποίησε μία νέα υπέρβαση. Έχοντας μεταφερθεί στον 1ο Όμιλο Βορρά, τον οποίο συνέθεταν 12 ομάδες, ο Αργοναύτης ολοκλήρωσε τις αγωνιστικές του υποχρεώσεις στην κορυφή του βαθμολογικού πίνακα με 18 νίκες και 4 ήττες απολογισμό. Η κατάκτηση του Πρωταθλήματος συνοδεύτηκε και από εισιτήριο επιστροφής στη Β' Εθνική Κατηγορία μετά από τρεις περίπου δεκαετίες. Προπονητές της ομάδας την επιτυχημένη αυτή χρονιά ήταν οι Γιώργος Καραμουσαλίδης, Θωμάς Καραγιάννης και Τάσος Στογιαννούδης.

Την επόμενη χρονιά, 2013-14, o Αργοναύτης από κοινού με 13 ακόμη ομάδες εντάχθηκε στον Όμιλο Βορρά της Β' Εθνικής. Την τεχνική ηγεσία του συλλόγου ανέλαβε για τη χρονιά αυτή ο Θόδωρος Αλμπάνης, τον οποίο αντικατέστησε τον Απρίλιο του 2014 ο Δημήτρης Χατζόπουλος. Έχοντας συγκεντρώσει 12 νίκες και 14 ήττες, ο σύλλογος της Καλαμαριάς κατέλαβε τη 10η θέση της τελικής βαθμολογίας  αποφεύγοντας τον υποβιβασμό ως τυχερός ισοβαθμίας με την ομάδα του Αιγάλεω.

Την αγωνιστική περίοδο 2014-15, πάντα στα πλαίσια ομίλου 14 συλλόγων, η ομάδα της Καλαμαριάς κατετάγη στην 7η θέση του τελικού βαθμολογικού πίνακα με 13 νίκες και 13 ήττες. Μαζί της ισοβάθμισαν οι Σ.Α. Στρατωνίου και Σ.Α.Α.Κ. Ανατόλια, οι οποίοι κατετάγησαν μία θέση υψηλότερα και μία θέση χαμηλότερα αντίστοιχα.

### Διακεκριμένοι καλαθοσφαιριστές

* flΈλ Ηλιοπουλος Αλεξανδρος Σωτήρης Γιαννόπουλος
* Γιώργος Δοξάκης
* Γιώργος Ζαφειρούδης
* Παναγιώτης Ζωντός
* Ηλίας Καλπακτσίδης

### Τρέχουσα αγωνιστική περίοδος

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Καλαμαριάς, χωρητικότητας 700 θέσεων. Πρόεδρος του διοικητικού συμβουλίου είναι ο Λάκης Βελισσαρίδης.

Παραπομπές
----------

1. ↑  «Αθλητικοί Σύλλογοι Δήμου Καλαμαριάς», πληροφορίες στον επίσημο ιστότοπο του Δήμου.
2. 1 2  «Ένωση Ποδοσφαιρικών Σωματείων Μακεδονίας», επίσημος ιστότοπος.
3. ↑  «Έσωσε την "παρτίδα" και παρέμεινε στη Β' κατηγορία η ΑΕ Μαρτίου», άρθρο στον ιστότοπο PameBala.gr, 6 Ιουνίου 2015.
4. ↑  «Ένωση Καλαθοσφαιρικών Σωματείων Θεσσαλονίκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Κύπελλο Ελλάδος Ανδρών 1976-1977» Αρχειοθετήθηκε 2011-12-27 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2 3  «Αργοναύτης Καλαμαριάς: Εκστρατεία ανόδου!» Αρχειοθετήθηκε 2014-11-23 στο Wayback Machine. αφιέρωμα στον ιστότοπο CobraSports.gr, 2011.
7. 1 2 3 4  «Η επιστροφή του Αργοναύτη», άρθρο στον ιστότοπο Sport24.gr, 25 Απριλίου 2013.
8. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Αποτελέσματα 2ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012.
10. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 21 Απριλίου 2013.
12. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Φαβορί ο Αλμπάνης στον Αργοναύτη Καλαμαριάς» Αρχειοθετήθηκε 2016-03-04 στο Wayback Machine. άρθρο στον ιστότοπο BasketPlus.gr, 7 Οκτωβρίου 2013.
14. ↑  «Ανέλαβε ο Χατζόπουλος» Αρχειοθετήθηκε 2016-03-05 στο Wayback Machine. άρθρο στον ιστότοπο BasketWorld.gr, 4 Απριλίου 2014.
15. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
16. ↑  «Στη Γ' Εθνική το Αιγάλεω», άρθρο στον ιστότοπο SentraGoal.gr, 4 Μαΐου 2014.
17. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Κλειστό Δ.Α.Κ. Καλαμαριάς, πληροφορίες στον ιστότοπο Gipeda.gr.